Diari Oficial de la Generalitat Valenciana


Sumari del DOGV 2782, del 02-07-1996 (1996/838651)

RESOLUCIÓ de 20 de juny de 1996, del director general de l'Institut Valencià de Finances, per la qual es deleguen determinades facultats.
-----------------------------------------------------------------------------------------------------------------------------------------

### Dades del document

Número de DOGV
:   2782

Data del DOGV
:   02-07-1996

Secció del DOGV
:   ALTRES DISPOSICIONS

Número del document
:   1996/838651


Data del document
:   20-06-1996

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

RESOLUCIó de 20 de juny de 1996, del director general de l'Institut Valencià de Finances, per la qual es deleguen determinades facultats.   
La disposició addicional vuitena de la Llei de la Generalitat 7/1990, de 28 de desembre, creà l'Institut Valencià de Finances com una entitat de dret públic subjecta a la Generalitat, amb personalitat jurídica pròpia i plena capacitat pública i privada, que queda adscrit a la Conselleria d'Economia i Hisenda.  
Entre les competències atribuïdes a aquest en virtut del que disposa l'article 1 del Decret 132/1992, de 20 de juliol, del Govern Valencià, hi ha les funcions relatives al control, inspecció i disciplina de les entitats financers que estiguen sota la tutela administrativa de la Generalitat. Atribució de competències que s'insereix dins del marc general establit per l'Estatut d'Autonomia de la Comunitat Valenciana, més concretament en els articles 32.4 i 34.1.6  
D'altra banda, segons disposa l'article 22.m) del Reglament de l'Institut Valencià de Finances, aprovat per Decret 83/1994, de 26 d'abril, del Govern Valencià, correspon al director general d'aquell, entre altres, la facultat de resoldre les sol·licituds d'autorització administrativa que siguen preceptives per a la realització d'actes i operacions que, segons la normativa vigent, siguen competència de l'Institut.  
Raons d'agilitat i eficàcia administrativa, que indubtablement comportaran una major celeritat en la tramitació i resolució dels procediments administratius, aconsellen delegar en la Direcció de l'àrea d'Entitats Financeres algunes facultats que fins avui té atribuïdes la Direcció General, basant-se en el Reglament de l'Institut Valencià de Finances.  
Per això, a l'empara del que disposa la Llei de Govern Valencià, i d'acord amb el que estableixen els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
Primer  
Delegar en el director de l'àrea d'Entitats Financeres la resolució de sol·licituds d'autorització administrativa, en relació amb les campanyes publicitàries de caixes d'estalvis i cooperatives de crèdit.  
Segon  
En totes les resolucions que s'adopten en virtut de la delegació de competències acordada es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià.  
Tercer  
No obstant el que estableix el número anterior, el director general de l'Institut Valencià de Finances podrà advocar per a ell el coneixement de qualsevol assumpte, quan circumstàncies d'índole, tècnica, econòmica, social, jurídica o territorial ho facen convenient.  
Quart  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
València, 20 de juny de 1996.- El director general: José Manuel Uncio Lacasa.